
«Алақай, жайдарлы жаз келді» мектепке дейінгі жастағы «Құлпынай»  мад  тобының
2025 - 2026 оқу жылының   жазғы сауықтыру  кезеңінің перспективалық жоспары.

ТҮСІНІК ХАТ.
Қазақстан Республикасы Оқу-ағарту министрлігінің мектепке дейінгі ұйымдарда жазғы сауықтыру жұмыстарын ұйымдастыру бойынша әдістемелік ұсынымдарына сәйкес әзірленген «Алақай, жайдарлы жаз келді» мектепалды даярлық тобының (5 жас) 2025–2026 оқу жылына арналған жазғы сауықтыру кезеңінің перспективалық жоспары тәрбиеленушілердің денсаулығын нығайтуға, танымдық белсенділігін арттыруға, шығармашылық қабілеттерін дамытуға және мектепке даярлық деңгейін жетілдіруге бағытталған.
Жазғы сауықтыру кезеңінде тәрбиелеу-білім беру жұмыстары балалардың жас және жеке ерекшеліктерін ескере отырып ұйымдастырылады. Жоспар мазмұны тәрбиеленушілердің дене, танымдық, коммуникативтік, әлеуметтік және шығармашылық дағдыларын дамытуға негізделіп, олардың қоршаған ортаға деген қызығушылығын арттыруға, дербестігін қалыптастыруға және жаңа тәжірибе жинақтауына мүмкіндік береді.
Перспективалық жоспар апталық тақырыптар бойынша жүйеленіп, әр күнге сауықтыру, танымдық, зерттеушілік және шығармашылық бағыттағы іс-шаралар енгізілген. Балалар табиғат аясындағы бақылауларға, тәжірибе жасауға, ұлттық және қимылды ойындарға, көркем әдебиетпен танысуға, шығармашылық жұмыстарға, еңбек әрекеттеріне және түрлі ойын-сауық шараларына қатысады. Бұл жұмыстар тәрбиеленушілердің белсенділігін арттырып, алған білімдерін күнделікті өмірде қолдануға мүмкіндік береді.
Жоспар мазмұнында дене шынықтыру-сауықтыру жұмыстарына ерекше көңіл бөлінген. Таңертеңгі гимнастика, спорттық ойындар, эстафеталар, қимылды ойындар, серуендер және шынықтыру шаралары арқылы балалардың күш-қуаты, ептілігі, төзімділігі мен қимыл үйлесімділігі дамытылады. Салауатты өмір салтын ұстану, жеке бас гигиенасын сақтау және өз денсаулығына жауапкершілікпен қарау дағдылары қалыптастырылады.
Көркем әдебиет ұйымдастырылған іс-әрекеті барысында балалардың байланыстырып сөйлеу дағдылары жетілдіріліп, сөздік қоры молаяды. Әдеби шығармалардың мазмұнын түсіну, кейіпкерлердің іс-әрекетін бағалау, өз ойын еркін жеткізу және шығармашылық әңгімелер құрастыру дағдылары дамытылады.
Қоршаған ортамен таныстыру барысында балалар табиғат құбылыстарының өзара байланысын бақылап, қарапайым зерттеу жұмыстарын жүргізеді, экологиялық мәдениет негіздерін меңгереді. Табиғатты қорғау, өсімдіктер мен жануарларға қамқорлық жасау, туған өлкенің табиғи ерекшеліктерін тану арқылы қоршаған ортаға жауапкершілікпен қарау көзқарасы қалыптасады.
Сурет салу, мүсіндеу, құрастыру және музыка ұйымдастырылған іс-әрекеттері балалардың шығармашылық ойлауын, эстетикалық талғамын, қиялын және көркемдік қабілеттерін дамытуға бағытталған. Балалар өз ойларын түрлі бейнелеу құралдары арқылы жеткізіп, ұжымдық және жеке шығармашылық жұмыстарға қатысады.
Жоспар мазмұны «Адал азамат» біртұтас тәрбие бағдарламасының құндылықтарымен кіріктіріле жүзеге асырылады. Тәрбиеленушілердің бойында адалдық, еңбекқорлық, жауапкершілік, әділдік, сыйластық, достық, қамқорлық және табиғатқа жанашырлық қасиеттерін қалыптастыруға ерекше назар аударылады. Балалар қоғамдық ортада мәдени қарым-қатынас жасауға, үлкендерді құрметтеуге, достарына көмек көрсетуге және ортақ іске белсенді қатысуға тәрбиеленеді.
Жазғы кезеңде балалардың қауіпсіздігін қамтамасыз ету маңызды бағыттардың бірі болып табылады. Табиғат аясында, ойын және спорттық іс-шаралар кезінде, жолда және қоғамдық орындарда қауіпсіз мінез-құлық ережелерін сақтау дағдылары қалыптастырылып, өмір қауіпсіздігі негіздері түсіндіріледі.
Ата-аналармен ынтымақтастық жұмыстары барысында балалардың денсаулығын нығайту, жазғы демалысты тиімді ұйымдастыру, қауіпсіздік талаптарын сақтау, мектепке даярлық дағдыларын жетілдіру және отбасылық тәрбие құндылықтарын нығайту мәселелері бойынша кеңестер мен ұсынымдар беріледі.
Осылайша, «Алақай, жайдарлы жаз келді» жазғы сауықтыру кезеңінің перспективалық жоспары мектепалды даярлық тобы тәрбиеленушілерінің жан-жақты дамуына жағдай жасап, олардың денсаулығын нығайтуға, шығармашылық және танымдық әлеуетін арттыруға, сондай-ақ мектепке табысты даярлығын қамтамасыз етуге бағытталған кешенді құжат болып табылады.

Балалардың жасы: 5 жас
Жоспардың құрылу кезеңі:   2025-2026 оқу жылы    
Мақсаты:
-жаз мезгіліндегі балалардың денсаулығын нығайтуда эмоциональдық,    тұлғалық,  танымдық дағдысын қалыптастыруда үлкендердің,  ата-ана, қызметкерлердің 
 өзара  бірлескен жұмысы болып табылады. 
-бала денсаулығын сақтау мен нығайту;  
-табиғи факторды пайдалана отырып  шынықтыру;   
 -жеке тұлғаны қалыптастыру,эстетикалық тәрбиені жетілдіру

	Айы
	Апта тақырыптары
	Өткізілетін шаралардың атаулары
	Ұйымдастырылған іс-әрекет
	Ұйымдастырылған іс-әрекеттің міндеттері

	МАУСЫМ
	



1-апта 
(01.06-05.06) «Бақытты балалық шақ»
	






«Әрқашан күн сөнбесін!»

«Менің әлемім»

Кәусәр бұлақ

«Мен елімнің Ұланымын!»

Жас із кесушілер

Аңдар мен аңшылар

Мейірімді достарым

Саялы бақ

Сыр сандық

Сабын көпіршіктері күні

Теңіздегі тіршілік

Сүйкімді кірпі

Табиғат аясында

«Күн, ауа, су» ойын  сауығы

Бағдаршам күні

Пайдалы және	зиянды өсімдіктер

Марғаудың үйшігі

«Қауіпті заттар мен құралдар»

Шебер қолдар


	Денешынықтыру
	Балалардың денсаулығын сақтау және қорғау, физикалық үйлесімді дамыту;
Спортқа деген қызығушылықты арттыру, салауатты өмір салты дағдыларын дамыту;
Дене шынықтыруға баулу, дененің физикалық сапаларын: күш, жылдамдық, шыдамдылық, икемділікті дамыту;
Дене шынықтыру мен спортқа қызығушылықты ояту және дене шынықтырумен, спортпен айналысуға баулу. Спорт түрлерімен таныстыруды жалғастыру. 
Қимылды ойынның дамуына ықпал ететін әртүрлі құралдар мен спорттық жабдықтары бар ортаны құру. Балалардың құрдастарымен қимылды ойындарды өз бетінше ұйымдастыруына жағдай жасау, олардың жарыстар ұйымдастыруға деген белсенділігін қолдау. 
Шамасы келетін еңбек тапсырмаларын, асханада кезекшілердің міндеттерін орындауға, түрлі балалар әрекеттеріне қажетті құралдарды дайындауға баулу. 
Салауатты өмір салтының маңызды компоненттері: дұрыс тамақтану, қимылдар, ұйқы және күн, ауа мен су және денсаулыққа зиян келтіретін факторлар туралы түсініктерді кеңейту. 
 

	
	








2-апта 
(08.06-12.06) «Жас із кесушілер»


	
	
	

	
	
	
	Көркемәдебиет
	Ересектермен және балалармен еркін қарым - қатынас жасау дағдыларын қалыптастыру. Алуан түрлі заттарды сипаттауға, қарым-қатынас жасауға қажетті сөздерді қолдану және түсіну,оларды сөйлеуде белсенді қолдану дағдыларын қалыптастыру;
Шығармалардың эмоционалды-бейнелік мазмұнын қабылдауға, баяндау сипатын сезінуге баулу. Әдеби жанр түрлерін түсіндіру: ертегі, әңгіме, өлең. Балаларды шығарма кейіпкерлерімен таныстыру. Әдеби шығармалардағы қоғамдық өмір оқиғалары туралы, қоршаған орта, табиғат туралы түсініктерін қалыптастыру.
Негізгі ойды дұрыс жеткізе білу, монологты байланыстырып құра білу, әңгімені бірізді айту, шағын логикалық және хабарлау сипатындағы әңгімелерді құрастыру. 
Сахналық қойылымдарға қатысуға баулу, онда рөлді, сюжетті таңдауда бастамашылық пен дербестік танытуға ынталандыру, белгілі образды сомдауда эксперимент жасауға, түрлендіруге мүмкіндік беру.


	
	
	
	Қоршағанортамен
таныстыру
	Балаларды адамгершілік құндылықтарға, өз іс-әрекеттері мен басқа адамдардың іс-әрекеттерін бағалай білуге, өзінің іс-әрекетіне басқалар пікірін білдірген жағдайда ол пікірді дұрыс қабылдау.  Табиғат әлеміне танымдық қызығушылықты, тірі табиғат нысандарына жанашырлық сезімді, қоршаған ортаға қарым-қатынасы бойынша өз әрекетінің кейбір қарапайым нәтижесін көре білуге жаттықтыру. Табиғатқа қамқорлықпен қарауға, табиғатты сақтауда жауапкершілікті сезінуге тәрбиелеу. Тірі және өлі табиғат құбылыстары туралы білімдерін кеңейту. Табиғат аясында болғанда экологиялық мәдениет ережелерінің бастапқы дағдыларына тәрбиелеу. Тірі нысандардың өсіп, өнуі үшін су, жарық, ауа, қорек және айналасындағылардың қамқорлығы қажет екенін түсіндіру. Адам өмірі үшін судың, құмның, күн, ай сәулесінің, саздың, тастардың маңызын түсіну. Таныс материалдармен дербес эксперимент жасау дағдыларын дамыту.

	
	



3-апта 
«Жаз да келді, көңілді 
(15.06-19.06)
	
	Сурет салу
	Бұлыңғыр немесе шуақты күнді, мерекелік от шашу, кешкі өзендегі кеме және тағы басқа қағаздың түсіне сәйкес бояуларды таңдауға үйрету.
Қоршаған ортадағы жағдайлар, мерекелер, адамдардың еңбегі, ертегі және тағы басқа сияқты күрделі емес сюжеттерді суретте көрсете білуге үйретуді жетілдіру.
Жаз мезгілінің табиғат құбылыстарын, жазғы демалыстағы оқиғаларды, қарапайым сюжеттерді суретте бере білу білігін бекіту. Ұжымдық жұмыстарды, ойдан сурет салуды қолдану.


	
	
	
	Мүсіндеу
	Ортақ композиция жасау үшін ұжымдық мүсіндеу дағдыларын дамыту. Түрлі тәсілдерді қолдана отырып, заттардың пішіні мен бөлшектерін бере білу, сәндік элементтермен заттарды безендіре  білу.
Ертегілер мен әңгімелердің мазмұны бойынша сюжеттік композиция жасау дағдыларын жетілдіру.
Затқа қарап, ұсынылған және өз ойлары бойынша сәндік мүсіндеу дағдыларын қалыптастыру.

	
	
	
	Құрастыру
	Құрылыс материалдарынан, конструктор бөлшектерінен құрастыру жұмысын жүргізу.  Ауызша сипаттау бойынша ұсынылған тақырыпқа, өз бетінше ойдан құрастыруға, құрдастарымен бірлесіп, шығармашылықпен құрастыруға баулу. Құрастырылған құрылысы мен құрылыстың шынайы бейнесі арасында байланыс орнату.
Пішіндердің түрлі қалыптарын бере білуді, оларды күрделі емес композицияларға біріктіруді қалыптастыру. Өзінің құрастырған құрылысын талдау арқылы тиімді конструктивті шешімдерді табу, оларды құрастыруда қолдану. Дербестікті, шығармашылықты, бастаманы қолдау.


	
	
4-апта «Қауіпсіз жаз» (22.06-26.06)
	
	
	

	
	
	
	Музыка
	Балалар музыкалық аспаптарында қарапайым, таныс әуендерді жеке және шағын топпен орындауға үйрету, балалар шығармашылығын дамыту, оларды белсенділікке, дербестікке баулу. 
Таныс би қимылдарын қолдана отырып, музыканың сипатына сәйкес ойдан би қимылдарын шығару, мәтінге сәйкес әнді сахналау; шығармашылық тапсырмаларды орындауға ынталандыру.
Музыканың және оның бөліктерінің сипатындағы өзгерістерге сәйкес қимылдарды өзгерте отырып, жаттығуларды орындауға үйрету: марш сипатын анық ырғақты жүрумен; музыканың қимыл сипатын жеңіл және ырғақпен жүгіру, жүрелеп отыру арқылы бере білу.
















	Айы
	Апта тақырыптары
	Өткізілетін шаралардың атаулары
	Ұйымдастырылған іс-әрекет
	Ұйымдастырылған іс-әрекеттің міндеттері

	ШІЛДЕ
	


1-апта
 (29.06-03.07) «Гҥлденген табиғат»


	

Табиғатты қорғайық

Су әлемінде

Ғажайыптар әлемі

Менің достарым

«Сүйікті қалам–Астана»

Менің сүйікті кейіпкерім

«Мерейлі отбасы» 

«Анам, әкем және мен – тату-тәтті отбасы» 

Ұлттық ойындар 

Алтын сақа

«Ұлы дала баласы» 

Жүгіреміз, зырлаймыз 

Спорттық ойындар күні 

Менің көңілді добым

«Олимпиада алауы»

 Алтын балық 

Ойланайық, балақай!
 
Гүлдер күні 

Жәндіктер әлемі

«Туған өлкем» 

Әдептілік – әдемілік 

Достық күні 

Мейірімділік күні 

Түрлі-түсті кемпірқосақ күні 

Достық аллеясы 
	Денешынықтыру
	Балалардың дербес қимыл белсенділігін ұйымдастыруда, меңгерген қимыл дағдыларын жетілдіру. Балаларды жарыс элементтері бар ойындар мен эстафеталық ойындарға қатысуға баулу.
Адамның денсаулығы дұрыс тамақтануға байланысты екені туралы түсініктерді жетілдіру. Адамның денсаулығына гигиена мен күн тәртібінің ықпалы туралы түсініктерді кеңейту.  Өзінің көңіл-күйін сипаттай білуге үйрету. Балаларды дені сау адамның мүмкіндіктерімен таныстыру. Жеке гигиена ережелерін орындауда өзін-өзі бақылауды дамыту: дененің тазалығын бақылау, қол-аяғын жуу, тістерін мұқият тазалау, тамақтанғаннан кейін ауызды шаю, қол орамалды пайдалану, белге дейін дымқыл сүлгімен сүртіну. Осы шараларды жүргізудің және жеке гигиена заттарын пайдаланудың қажеттілігін түсіну. 


	
	
	
	Көркемәдебиет
	Сюжеттік бірізділікті сақтай отырып, көңіл-күймен, қисынды мазмұндауға үйрету;
Тәрбиешінің әңгімесінің жалғасы мен соңын ойлап таба білуге, бір-бірімен байланысқан сюжет бойынша құрастыруға, әңгімелеу барысында бейнелеуіш сөздерді, эпитеттерді, теңеулерді қолдануға үйрету;
Қарапайым сұрақтар қоюға және оларға жауап беруге жаттықтыруды жалғастыру, 2-3 сөйлеммен затқа қысқаша сипаттама беруге, өзі, ата-анасы жөнінде әңгімелеп беруге, мекен-жайын айтуға үйрету;
Суреттер және бақылаулары бойынша шағын әңгімелер құрастыра білуге, қарапайым сөйлеу тілін жетілдіру; өлеңдерді, әндерді, мақал-мәтелдерді жаттау бойынша жұмысты жалғастыру.


	
	


    2-апта 
(06.07-10.07) «Анам, әкем және мен – тату-тәтті отбасы»
	
	
	

	
	
	
	Қоршаған ортамен
таныстыру
	Тірі және өлі табиғат құбылыстары туралы білімдерін кеңейту. "Өлі табиғат" ұғымымен су, ауа, күннің көзі және өлі табиғат заттарын адам қолымен жасалған заттардан ажырата білуге үйрету. Табиғаттағы маусымдық өзгерістеріндегі  қарапайым білімдерін меңгерту.
Заттар, олардың белгілері мен ерекшеліктері туралы ұғымдарын қалыптастыру. Балалардың сөйлеу тіліне түрлі заттардың атауларын нақтылап, енгізу, таныс емес заттардың қолданылуын түсіндіру. Жолда қауіпсіздік ережелерін сақтау. Жол белгілерін (жүру бөлігі, жаяу жүргіншілер өткелі, тротуар, велосипед, электросамокат, гироскутер, сигвейге арналған жол) білу.
Тірі және өлі табиғат, табиғат құбылыстары (маусым, өсімдік, адам еңбегі) арасындағы себеп-салдарлық байланыстарды бақылау және түсіну. 
      Балалардың зерттеу әрекеті үшін жағдай жасау, табиғатпен таныстыру барысында заттар мен құбылыстардың өзіне тән, сипаттамалық белгілерін бақылау, талдау, салыстыру, ажырату.

	
	

3-апта «Жазғы сайыстар» (13.07-17.07)
	
	
	

	
	
	
	Сурет салу
	Балаларды елестету және заттарға қарап гүлдер, көкөністер, жемістер, ойыншықтар, күрделі емес сұлбаларды өздеріне тән ерекшеліктерін бере отырып салу дағдыларын қалыптастыру. Серуен кезіндегі бақылаудан кейін - ағаштың  жапырақтары, үй, т.б серуен кезінде алған әсерлерін суретте бейнелеу;
Сюжеттік композициялар жасайды, оларды сәнді бөлшектермен толықтыру, жұмысты жеке және топпен бірлесіп жасау дағдыларын дамыту.


	
	4-апта «Ойын ойнап ән салмай, өсер бала бола ма» 
(20.07-24.07)
	
	
	

	
	
	
	Мүсіндеу
	Балаларды мүсіндеудің таныс әдістерін қолдануды және заттардың өлшемдік қатынастарын бере білуге жаттықтыру. Олар бақылау жасаған заттардың бейнесін жеткізе білуге, заттарды түрлі қалыпта мүсіндеуге, бейненің жеке шешімін өздігінен табуға үйрету. Сулы шүберекпен пішіннің үстінен тегістеуге және кескішті қолдануға дағдыларын дамыта отырып, бейнені әсемдеуді үйрету.





	
	
	
	Құрастыру
	Ұжыммен сюжетті құрастыруға баулу. Шығармашылық ойлауды және қиялды дамыту. Қағаздан құрастыру әдістерін қолданып, жазық материалды көлемді пішінге өзгерте білуді бекіту.
 Дайын үлгілермен және қарапайым сызба бойынша жұмыс істеу, бейнені кескіні бойынша қию үшін қайшыны қолдану. Табиғи, қалдық материалдардан құрастыру. Табиғи материалдарды дұрыс пайдалануға үйрету. Табиғи және қалдық материалдармен жұмыс жасау кезінде өзінің әрекетін жоспарлау дағдыларын жетілдіру, дербестік пен шығармашылық танытып, мақсатты түрде жұмыс жасай білу. Шығармашылық қиялды дамыту, көрнекілікке сүйене отырып, елестетуі, ойлауы бойынша қолдан бұйымдар жасай білу дағдыларын дамыту. 


	
	
5-апта «Менің достарым» (28.07 -01.08)
	
	
	

	
	
	
	Музыка
	Музыкаға сәйкес қозғалыс бағытын жеңіл, еркін және нақты ауыстыра отырып орындау, би бейнелерін беру, бейнелік би қозғалыстарын қолдана отырып, әндерді сахналау. Түрлі сипаттағы музыкамен байланысты музыкалық-ойын бейнелерін: байсалды, баяу және көңілді, шаттанған, би күйін мәнерлі жеткізу. Музыкаға сәйкес заттармен қозғалу, саптағы орнын өзгерте отырып, кеңістікте еркін бағдарлау: екі шеңбер, үлкен шеңберге тұру. Сюжетті ойындарды сахналауға үйрету.




















	Айы
	Апта тақырыптары
	Өткізілетін шаралардың атаулары
	Ұйымдастырылған іс-әрекет
	Ұйымдастырылған іс-әрекеттің міндеттері

	ТАМЫЗ
	

1-апта 
«Ас атасы – нан» 
(03.08-07.08)










	





Алтын дән

Нан - дастархан байлығы 

Нан болса ән де болады

Егіс алқабында

Жемістер мен көкөністер 

Менің нәзік достарым 

Менің адал достарым

«Саясында бау-бақтың...» 

Ханталапай 

Алуан-алуан	кәсіп	бар, таңдай біл де, талап қыл! 

Қуыршақ театры 

Сөз асылы шешендік 

Алуан-алуан кейіпкер бар

«Өнерлі өрге жүзер» 

«Ел іші – өнер кеніші» 

«Балабақшам өз үйім» 

«Бір, екі, үш – бойға жинап күш» 

Менің Қазақстаным
 
Конституция күні


	Денешынықтыру
	Бұрын үйретілген жаттығуларды қайталау, бекіту, қимыл біліктері мен дағдыларын жетілдіру, дене жаттығуларымен  айналысуға қызығушылықты және қажеттілікті қалыптастыру ертеңгілік гимнастиканың жаттығулар кешенін орындау, негізгі қимылдардың алуан түрлерін орындау  дағдыларын дамыту. Қимыл - қозғалыс ойындарында ойын ережелерін сақтау.
Үйде, көшеде, қоғамдық орындарда кейбір қауіпсіздік ережелерімен таныстыру;
Балалардың денсаулықтарын ескере отырып, шынықтыру шараларына біртіндеп үйрету;
Сауықтыру шараларында,  су температурасын біртіндеп төмендете отырып, қарапайым шараларды өз бетінше жүргізуге дағдыландыру, балалардың денсаулығын, шынықтыру құралдарының әсерлеріне бейімделу деңгейін ескеріп, қарама-қарсы температурадағы сумен шайыну, таңертеңгі жаттығуды орындауға қызығушылық тудыру, дене бітімін қалыптастыруда қарапайым су процедураларын жүргізудің дербес дағдыларын бекіту. Жергілікті процедуралардың температурасын біртіндеп төмендету;


	
	2-апта 
«Мен және қоршаған орта» 
(10.08-14.08)
	
	
	

	
	
	
	Көркемәдебиет
	Негізгі ойды дұрыс жеткізе білу, монологтік мәтіндерді байланыстырып айту, мәтін мазмұнын дұрыс, рет-ретімен айту, белгілі бір түсінікті сипаттау, баяндау әңгімелері түрінде жеткізе білуге үйрету. 
сөздерді тыңдап, түсінуге, әңгімені қолдауға, сұрақтарға жауап беруге және сұрауға, әңгімелесу кезінде өзін мәдениетті, әдепті, байсалды ұстау іскерліктерін жаттықтыру, диалогты сөйлеу тілін дамытуға негіз болатын түрлі әдістер мен тәсілдерді қолдану;
Тәрбиешінің ұсынған тақырыптары бойынша әңгіменің жалғасы мен соңын ойлап табуға үйрету, ұсынылған тақырыптар негізінде бір-бірімен байланысқан мазмұн бойынша сипаттау және баяндау әңгімелерін құрастыруға, сөйлемдерінде бейнелеуіш сөздерді, эпитеттерді, теңеулерді қолдануға үйрету; Бақылағандары және суреттер бойынша әңгімелер құрастыру.


	
	
	
	Қоршағанортамен
таныстыру
	Зейінді, есте сақтауды, бақылауды, зерттеуді, талдау жасай білуді, себеп - салдарлық байланыстарды орнату, қорытынды жасауды дамыту. Балаларды зерттеу барысында жаңа ақпараттарды алуға, обьектілерге зерттеу жүргізе  отырып, табиғат әлеміне танымдық қызығушылықты, табиғаттың тірі объектілеріне жанашырлық сезімін дамыту, қоршаған ортаға қатысты кейбір әрекеттерінің қарапайым салдарын көре білу.
Экологиялық мәдениеттің негіздерін қалыптастыру және табиғатта өзін қауіпсіз ұстау.  Заттар мен құбылыстардың өзіне тән, сипаттамалық белгілерін бақылау, талдау, салыстырып, ажырата білу. 
Туған өлкенің ағаштарын, бұталарын, гүлдерін, шөпті өсімдіктерін ажырата отырып,  эксперимент жасау дағдыларын дамыту
Табиғатты қорғау, сақтау, күн мен ауаның адам, жануарлар мен өсімдіктер өміріндегі маңызы туралы түсіндіру 
Шамасы келетін, бірлескен еңбек әрекетіне қатысуға, бастаған ісін аяғына дейін жеткізуге, дербестік пен жауапкершілікке баулу. Топта тазалық сақтауға, ойыншықтарды сүртуге, табиғат бұрышындағы тіршілік иелеріне күтім жасауға, кезекшілік міндеттерін жауапкершілікпен атқару міндеттерін қалыптастыру.

	
	3-апта 
«Өнер көзі халықта» (17.08-21.08)
	
	Сурет салу
	Пішіндер туралы білімдеріне сүйене отырып, негізгі пішінін, заттар мен олардың бөліктерінің үйлесімділігін нақты беруге, бөліктердің салыстырмалы көлемі мен орналасуына, түстер туралы біліміне сүйене отырып, заттардың түстеріне, өз талғамымен түстерді таңдауға үйрету; сурет салуда әртүрлі техниканы қолдана білу, бейнелеу әдістерін (штрихтар, бояуларды араластырып, кляксография, жіппен) қолдану  дағдыларын  дамыту. Суретті қарапайым қаламның көмегімен жеңіл ырғақпен үстінен қатты баспай бейненің сұлбасын салу, бірнеше заттардың өлшеміндегі айырмашылықтарды беру, геометриялық пішіндегі заттарды салу.


	
	
	
	Мүсіндеу
	Балаларды затқа қарап немесе көз алдарына елестету арқылы көлемі мен пішіні әртүрлі таныс заттарды, көкөністер мен жемістерге тән ерекше бөліктерді бейнелеуде барлық қол білектері мен саусақтарын дұрыс қозғалту техникасын сақтай отырып, мүсіндеу, мүсіндеген заттарымен түрлі ойындар ойнауға қызығушылықтарын  арттыру. Мүсіндеудің әртүрлі әдістерін қолдану: құрылымдық (жеке бөліктерден) және мүсіндік (негізгі бөліктерді тұтас кесектен , құмнан жасау). Затқа қарап мүсіндеуде ойыншықтарды, пішіні шағын мүсіндерді, халық шеберлерінің бұйымдарын қолдану. Жұмысты ұқыпты орындау, қауіпсіздік ережелерін сақтау.


	
	
	
	Құрастыру
	Балалардың сюжетті композиция құрастыра білулерін жетілдіру. Табиғи ағаш, мақта, жүн, жіп, асық, қағаз, мата, дәннің түрлері  және қалдық заттардан құрастыруға баулу. Ойынға қажетті құрылысты бірлесіп ойдан құрастыруға, алдағы жұмысты бірге жоспарлауға, бір-бірімен келісіп орындауға, дайын құрылыспен ойнауға мүмкіндік беру. 


	
	4-апта «Ғажайыптар әлемінде» (24.08-28.08)
	
	
	

	
	
	
	Музыка
	Балаларды шығармалардың эмоционалды мазмұнын, олардың сипатын, көңіл-күйін, динамикалық ерекшеліктерін ажырата білуге үйрету. Музыкалық шығармаға көзқарасын білдіру, оның сипаты, мазмұны туралы айту. Музыкалық дыбысталуының сипаттамасына сүйене отырып, бейненің мазмұны мен музыкалық мәнерліліктің элементтерімен байланыстыру, шығарманы сипаттай білу. 
Музыкалық сүйемелдеумен және сүйемелдеусіз жеке ән айту дағдыларын дамыту. Әртүрлі сипаттағы әндерді өз бетінше және шығармашылықпен орындауға баулу. Әнді музыкалық талғаммен орындауға жаттықтыру. 

